CELEX: 32012R0709
Language: lt
Date: 2012-08-02 00:00:00
Title: 2012 m. rugpjūčio 2 d. Tarybos įgyvendinimo reglamentas (ES) Nr. 709/2012, kuriuo įgyvendinamas Reglamentas (ES) Nr. 267/2012 dėl ribojamųjų priemonių Iranui

3.8.2012   
            
            
               LT
            
            
               Europos Sąjungos oficialusis leidinys
            
            
               L 208/2
            
         TARYBOS ĮGYVENDINIMO REGLAMENTAS (ES) Nr. 709/2012
   2012 m. rugpjūčio 2 d.
   kuriuo įgyvendinamas Reglamentas (ES) Nr. 267/2012 dėl ribojamųjų priemonių Iranui
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į Reglamentą (ES) Nr. 267/2012 (1), ypač į jo 46 straipsnio 1 ir 2 dalis,
   kadangi:
   
               (1)
            
            
               2012 m. kovo 23 d. Taryba priėmė Reglamentą (ES) Nr. 267/2012;
            
         
               (2)
            
            
               Taryba mano, kad iš Reglamento (ES) Nr. 267/2012 IX priede išdėstyto fizinių ir juridinių asmenų, subjektų ir įstaigų, kuriems taikomos ribojamosios priemonės, sąrašo reikėtų išbraukti tam tikrus asmenis ir kad reikėtų iš dalies pakeisti informaciją apie tam tikrus subjektus;
            
         
               (3)
            
            
               atsižvelgiant į Jungtinių Tautų Saugumo Tarybos (JT ST) komiteto, įsteigto pagal JT ST rezoliuciją 1737 (2006), sprendimą du asmenys ir vienas subjektas turėtų būti išbraukti iš Reglamento (ES) Nr. 267/2012 IX priede pateikto sąrašo ir įtraukti į to reglamento VIII priede pateiktą fizinių ir juridinių asmenų, subjektų ir įstaigų, kuriems taikomos ribojamosios priemonės, sąrašą;
            
         
               (4)
            
            
               todėl Reglamento (ES) Nr. 267/2012 VIII ir IX prieduose pateikti sąrašai turėtų būti atitinkamai iš dalies pakeisti;
            
         
               (5)
            
            
               siekiant užtikrinti, kad šiame reglamente numatytos priemonės būtų veiksmingos, jis turėtų įsigalioti jo paskelbimo dieną,
            
         PRIĖMĖ ŠĮ REGLAMENTĄ:
   1 straipsnis
   Šio reglamento I priede išvardyti asmenys išbraukiami iš Reglamento (ES) Nr. 267/2012 IX priede pateikto sąrašo.
   2 straipsnis
   Reglamento (ES) Nr. 267/2012 IX priede pateikta informacija apie šio reglamento II priede nurodytus subjektus pakeičiama šio reglamento II priede pateikta informacija.
   3 straipsnis
   Šio reglamento III priede išvardyti asmenys ir subjektas išbraukiami iš Reglamento (ES) Nr. 267/2012 IX priede pateikto sąrašo ir įrašomi į Reglamento (ES) Nr. 267/2012 VIII priede pateiktą sąrašą su pakeitimais, išdėstytais šio reglamento III priede.
   4 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. rugpjūčio 2 d.
      
         
            Tarybos vardu
         
         
            Pirmininkas
         
         A. D. MAVROYIANNIS
      
   
   
      (1)  OL L 88, 2012 3 24, p. 1.
   
      I PRIEDAS
      
         1 straipsnyje nurodyti asmenys
      
      
                  1.
               
               
                  Dr Ahmad AZIZI
               
            
                  2.
               
               
                  Dr Ali DIVANDARI
               
            
                  3.
               
               
                  Dr Abdolnaser HEMMATI
               
            
                  4.
               
               
                  Mohammad Reza MESKARIAN
               
            
                  5.
               
               
                  Sayeed ZAVVAR
               
            
   
      II PRIEDAS
      
         2 straipsnyje nurodyti subjektai
      
      
                   
               
               
                  Pavadini-mas / Vardas, pavardė
               
               
                  Identifikuojamoji informacija
               
               
                  Priežastys
               
               
                  Įtraukimo į sąrašą data
               
            
                  1.
               
               
                  „Mobin Sanjesh“
               
               
                  Entry 3, No 11, 12th Street, Miremad Alley, Abbas Abad, Tehran
               
               
                  Dalyvauja perkant įrangą ir medžiagas, kurios tiesiogiai naudojamos Irano branduolinėje programoje.
               
               
                  2011 12 1
               
            
                  2.
               
               
                  „Bank Melli Iran ZAO“ (dar žinomas kaip „Mir Business Bank“)
               
               
                  Number 9/1, Ulitsa Mashkova, Moscow, 130064, Russia Alternatyvus adresas: Mashkova st. 9/1 Moscow 105062 Russia
               
               
                  Nuosavybės teise priklauso „Bank Melli“.
               
               
                  2008 6 23
               
            
                  3.
               
               
                  „Melli Bank plc“
               
               
                  London Wall, 11th floor, London EC2Y 5EA, United Kingdom
               
               
                  Nuosavybės teise priklauso „Bank Melli“.
               
               
                  2008 6 23
               
            
                  4.
               
               
                  „Neka Novin“ (dar žinoma kaip „Niksa Nirou“)
               
               
                  Unit 7, No 12, 13th Street, Mir-Emad St, Motahary Avenue, Tehran, 15875- 6653
               
               
                  Dalyvauja perkant specialią įrangą ir medžiagas, kurios tiesiogiai taikomos Irano branduolinėje programoje.
               
               
                  2011 5 23
               
            
                  5.
               
               
                  „Bank Tejarat“
               
               
                  
                              Pašto adresas: Taleghani Br. 130, Taleghani Ave. P.O.Box: 11365 - 5416, Tehran
                           
                        
                              Tel.: 88826690
                           
                        
                              Teleksas: 226641 TJTA IR.
                           
                        
                              Faks.: 88893641
                           
                        
                              Interneto svetainė: http://www.tejaratbank.ir
                           
                        
               
                  „Bank Tejarat“ – tai bankas, kurio dalis nuosavybės teise priklauso valstybei. Jis tiesiogiai padėjo vykdyti Irano branduolinės programos veiksmus. Pavyzdžiui, 2011 m. „Bank Tejarat“ sudarė sąlygas dešimčių milijonų dolerių judėjimui tam, kad būtų padėta JT į sąrašą įtrauktai Irano atominės energijos organizacijai (AEOI) vykdyti veiklą, susijusią su „geltonojo kekso“ (angl. yellowcake) urano žaliavos įsigijimu. AEOI yra pagrindinė Irano organizacija, vykdanti branduolinių technologijų mokslinius tyrimus ir plėtojimą; ji vadovauja daliųjų medžiagų gamybos programoms. „Bank Tejarat“ taip pat padėjo į sąrašą įtrauktiems Irano bankams apeiti tarptautines sankcijas, pavyzdžiui, dalyvaujant versle, susijusiame su į JT sąrašą įtrauktomis „Shahid Hemmat Industrial Group“ priedangos bendrovėmis.
               
               
                  2012 1 23
               
            
                  6.
               
               
                  „Shahid Beheshti University“ (Shahid Beheshti universitetas)
               
               
                  Daneshju Blvd., Yaman St., Chamran Blvd., P.O. Box 19839-63113, Tehran, Iran
               
               
                  Priklauso Gynybos ir ginkluotųjų pajėgų logistikos ministerijai (MODAFL) arba yra jos kontroliuojamas. Vykdo mokslinius tyrimus, susijusius su branduolinių ginklų kūrimu.
               
               
                  2011 5 23
               
            
   
      III PRIEDAS
      
         3 straipsnyje nurodyti asmenys ir subjektas
      
      Asmenys
      
                  1.
               
               
                  Azim Aghajani (taip pat rašoma Adhajani) Pareigos: IRGC Qods pajėgų narys, veikiantis vadovaujamas Qods pajėgų vado generolo majoro Qasem Soleimani, kuris buvo nurodytas JT Saugumo Tarybos rezoliucijoje 1747 (2007).
                  Kita informacija: prisidėjo prie Rezoliucijos 1747 (2007) 5 punkto, kuriuo draudžiamas ginklų ir susijusios įrangos eksportas iš Irano, pažeidimo.
                  Papildoma informacija: Pilietybė: Irano. Paso numeris: 6620505, 9003213
                  Įtraukimo į JT sąrašą data: 2012 m. balandžio 18 d.
               
            
                  2.
               
               
                  Ali Akbar Tabatabaei (alias: Sayed Akbar Tahmaesebi). Pareigos: IRGC Qods pajėgų narys, veikiantis vadovaujamas Qods pajėgų vado generolo majoro Qasem Soleimani, kuris buvo nurodytas JT Saugumo Tarybos rezoliucijoje 1747 (2007).
                  Kita informacija: prisidėjo prie Rezoliucijos 1747 (2007) 5 punkto, kuriuo draudžiamas ginklų ir susijusios įrangos eksportas iš Irano, pažeidimo.
                  Papildoma informacija: Pilietybė: Irano. Gimimo data: 1967 m.
                  Įtraukimo į JT sąrašą data: 2012 m. balandžio 18 d.
               
            Subjektas
      
                  1.
               
               
                  „Behineh Trading Co.“
                  Kita informacija: Irano bendrovė, atlikusi svarbų vaidmenį Iranui neteisėtai perduodant ginklus į Vakarų Afriką ir veikusi IRGC Qods pajėgų (vadovaujamų generolo majoro Qasem Soleimani, nurodyto JT Saugumo Tarybos rezoliucijoje 1747 (2007)) vardu kaip ginklų partijos siuntėja.
                  Papildoma informacija: Adresas: Tavakoli Building, Opposite of 15th Alley, Emam-Jomeh Street, Tehran, Iran. Telefonas: +98 919 538 2305. Interneto svetainė: http://www.behinehco.ir
                  Įtraukimo į JT sąrašą data: 2012 m. balandžio 18 d.